ai4bharat/Pralekha huggingface dataset:
பிரதமர் அலுவலகம்
பிரதமர், செகந்திராபாத்தில் ஸ்வப்னலோக் வளாகத்தில் தீ விபத்தில் உயிரிழந்தவர்களுக்கு இரங்கல் தெரிவித்துள்ளார்
செகந்திராபாத் தீ விபத்தில் உயிரிழந்தவர்களுக்குப் பிரதமர் திரு நரேந்திர மோடி இரங்கல் தெரிவித்துள்ளார்.
பிரதமர் அலுவலகம் வெளியிட்டுள்ள ட்விட்டர் பதிவில்,
"செகந்திராபாத்தில் தீ விபத்தில் ஏற்பட்டுள்ள உயிர் இழப்புகள் குறித்து மிகுந்த வேதனை அடைந்தேன். எனது எண்ணங்கள் உயிரிழந்தோரின் குடும்பத்தினருடன் உள்ளன. காயமடைந்தவர்கள் விரைவில் குணமடையட்டும்." - நரேந்திர மோடி
-----
AD/KJ/KPG
(
நிதி அமைச்சகம்
தமிழ்நாட்டில் மின்சார இணைப்புகளை வலுப்படுத்துவதற்கான 451 மில்லியன் டாலர் கடன் ஒப்பந்தத்தில் ஆசிய மேம்பாட்டு வங்கியும் இந்தியாவும் கையெழுத்திட்டன
தமிழ்நாட்டில் மின்சார இணைப்புகளை வலுப்படுத்துவதற்கான 451 மில்லியன் டாலர் கடன் ஒப்பந்தத்தில் ஆசிய மேம்பாட்டு வங்கியும் இந்தியாவும் கையெழுத்திட்டன. சென்னை-கன்னியாகுமரி தொழிலியல் இணைப்புத் திட்டத்தின் தெற்கு மற்றும் வடக்குப் பகுதிகளில் மின்சார இணைப்பை இது வலுப்படுத்தும். தமிழ்நாட்டில் செயல்படுத்தப்பட்டு வரும் கிழக்கு கடற்கரை பொருளாதார மண்டலம், ஈசிஈசி-யின் ஒரு பகுதியாக சென்னை-கன்னியாகுமரி தொழிலியல் இணைப்புத் திட்டம் மேற்கொள்ளப்பட்டுள்ளது. ஈசிஈசி-ஐ மேம்படுத்துவதில் மத்திய அரசுக்கு ஆசிய மேம்பாட்டு வங்கி முன்னணி கூட்டாளியாகும்.
இந்த கடன் ஒப்பந்தத்தில் மத்திய நிதியமைச்சகத்தின் பொருளாதார விவகாரங்கள் துறையின் கூடுதல் செயலாளர் திரு.சமீர் குமார் கரே, ஆசிய வளர்ச்சி வங்கியின் இந்தியா அலுவலகத்தில் இயக்குனராக உள்ள திரு.கெனிச்சி யோகோயாமா ஆகியோர் கையெழுத்திட்டனர்.
ஒப்பந்தம் கையெழுத்திட்ட பின் பேசிய திரு.கரே, தமிழ்நாட்டில் தொழிற்சாலைகள் மற்றும் வர்த்தக நிறுவனங்கள் ஏற்படுத்தியுள்ள கூடுதல் மின்சாரத் தேவையை சமாளிக்க இந்தத் திட்டம் உதவும் என்றும், சென்னை-கன்னியாகுமரி தொழிலியல் இணைப்புத் திட்டத்தில் உள்ள புதுப்பிக்கக் கூடிய மின்சாரம் உள்ளிட்ட புதிய மின் உற்பத்தி அமைப்புகளிடமிருந்து மின்சாரத்தை மாநிலத்தின் வடக்குப் பகுதியில் உள்ள தொழிலியல் மையங்களுக்கு கொண்டு செல்ல திட்டம் உதவும் என்றும் கூறினார்.
நிகழ்ச்சியில் பேசிய திரு.யோகோயாமா, சென்னை-கன்னியாகுமரி தொழிலியல் இணைப்புத் திட்டத்திற்கு சிறப்புத் திட்டமிடல், அடிப்படைக் கட்டுமானத்திற்கான முதலீடு ஆகியவற்றின் மூலம் ஆசிய வளர்ச்சி வங்கி உதவி வருவதாகத் தெரிவித்தார். தமிழ்நாட்டின் விரைவாக வளர்ச்சியடைந்து வரும் பொருளாதாரத்தின் தொழிலியல் போட்டியிடும் தன்மையை மேம்படுத்தவும், வேலைவாய்ப்புக்களை உருவாக்கவும் திட்டம் உதவும் என்றும் அவர் கூறினார்.
நிதி அமைச்சகம்
16 கோடிக்கும் மேல் உள்ளீட்டு வரி மோசடி செய்ததற்காக ஒருவர் ஜிஎஸ்டி நுண்ணறிவு இயக்குநரக அதிகாரிகளால் கைது செய்யப்பட்டார்.
உரிமையாளர் / இயக்குநர் என்ற பெயரில் ஒரு நபரால் கட்டுப்படுத்தப்படும் தொடர் நிறுவனங்களான உமாங் ஓவர்சீஸ், உலகர்சன் இம்பெக்ஸ் ஆகிய நிறுவனங்களின் முறைகேடுகளை ஜி எஸ் டி நுண்ணறிவு இயக்குநரகம்  குருகிராம் மண்டல பிரிவு , குருகிராம், கண்டுபிடித்துள்ளது. M/s உமாங் இம்பெக்ஸ் பிரைவேட் லிமிடெட், பல்வேறு போலி, இடைநிறுத்தப்பட்ட மற்றும் இல்லாத நிறுவனங்களிடமிருந்து பொருட்களைப் பெறாமல் உள்ளீட்டு வரி வரவு  பெறுவதில் 16.74 கோடி ரூபாய் அளவிற்கு முறைகேட்டில் ஈடுபட்டுள்ளது கண்டறியப்பட்டுள்ளது.
04.04.2022 அன்று பல்வேறு இடங்களில் மேற்கொள்ளப்பட்ட சோதனையின் போது பல பென் டிரைவ்கள், பல்வேறு நிறுவனங்களின் ரப்பர் ஸ்டாம்புகள், ஆவணங்கள்/பதிவுகள் கைப்பற்றப்பட்டு, வரி ஏய்ப்புக்கான மதிப்பீட்டிற்காக ஆய்வு செய்யப்பட்டு வருகிறது.
முறைகேடான வகையில் உள்ளீட்டு வரி வரவைப் பெற்றுக் கொடுத்ததில் தொடர்புடைய முக்கிய நபர் 05.04.2022 அன்று கைது செய்யப்பட்டு தலைமைப் பெருநகர மாஜிஸ்திரேட், பாட்டியாலா ஹவுஸ் நீதிமன்றத்தில் ஆஜர்படுத்தப்பட்டு 14 நாள் நீதிமன்றக் காவலில் வைக்கபட்டுள்ளார்.
இந்த விவகாரம் தொடர்பாக மேலும் விசாரணை நடைபெற்று வருகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1815702
பாதுகாப்பு அமைச்சகம்
விமானப்படைக்கு 56 சி-295 எம்டபிள்யூ போக்குவரத்து விமானங்கள் வாங்க, ஸ்பெயின் ஏர்பஸ் டிபன்ஸ் & ஸ்பேஸ் நிறுவனத்துடன் பாதுகாப்பு அமைச்சகம் ஒப்பந்தம்
இந்திய விமானப்படைக்கு, 56 சி-295 எம்டபிள்யூ போக்குவரத்து விமானங்கள் வாங்க, ஸ்பெயின் ஏர்பஸ் டிபன்ஸ் & ஸ்பேஸ் நிறுவனத்துடன் பாதுகாப்பு அமைச்சகம் இன்று ஒப்பந்தம் செய்தது. மேலும், தகுதியான தயாரிப்புகள் மற்றும் சேவைகளை இந்திய நிறுவனங்களிடம் இருந்து பெற வேண்டும் எனவும் ஏர்பஸ் டிபன்ஸ் & ஸ்பேஸ் நிறுவனத்துடன் பாதுகாப்பு அமைச்சகம் ஒப்பந்தம் செய்துள்ளது. இதற்கு பாதுகாப்புத்துறைக்கான அமைச்சரவை குழு, இந்த மாத தொடக்கத்தில் ஒப்புதல் வழங்கியதை அடுத்து, இந்த ஒப்பந்தங்கள் கையெழுத்தாயின.
முக்கிய அம்சங்கள்:இந்திய விமானப்படையின் போக்குவரத்து விமானப் பிரிவை நவீனப்படுத்துவதில் மிகப் பெரிய நடவடிக்கை.5-10 டன் எடையுள்ள இந்த விமானங்கள், தற்போதைய நவீன தொழில்நுட்பத்துடன் இருக்கும்.இந்த விமான தயாரிப்புக்கான தகுதியான தயாரிப்புகள் மற்றும் சேவைகளை இந்திய நிறுவனங்களிடம் இருந்து ஏர்பஸ் நிறுவனம் நேரடியாக கொள்முதல் செய்யும்.இதன் மூலம் இந்திய தனியார் நிறுவனங்கள், தொழில்நுட்பம் அதிகம் உள்ள விமான தொழிலுக்குள் நுழைய தனித்துவமான வாய்ப்பு கிடைத்துள்ளது.
மேலும் விவரங்களுக்கு:
https://pib.gov.in/PressReleasePage.aspx?PRID=1757634
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 116.50 கோடியைக் கடந்தது
நாட்டில் கடந்த 24 மணி நேரத்தில் 67,25,970 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்தக் கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 116.50 கோடியைக்  கடந்தது. 1,20,41,157 அமர்வுகள் மூலம் இந்தச் சாதனைப் படைக்கப்பட்டுள்ளது.
கடந்த 24 மணி நேரத்தில் 12,329 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,39,22,037 ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.30 சதவீதமாக உள்ளது.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 147 நாட்களாக 50,000-க்கும் கீழ் உள்ளது. கடந்த 24 மணி நேரத்தில் 10,488 பேருக்குப் புதிதாகத் தொற்று ஏற்பட்டுள்ளது.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 1,22,714 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.36 சதவீதமாக உள்ளது; 2020 மார்ச் மாதத்திற்குப்பின் இது குறைந்த அளவு.
கடந்த 24 மணி நேரத்தில் 10,74,099 கொவிட் பரிசோதனைகள் செய்யப்பட்டன. இதுவரை சுமார் 63.16 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி கடந்த 55 நாட்களில் 2 சதவீதத்திற்கும் குறைவாக நீடித்து, தற்போது 0.94 சதவீதமாக உள்ளது. தினசரித் தொற்று விகிதம் 0.98 சதவீதமாக பதிவாகியுள்ளது. இந்த எண்ணிக்கை தொடர்ந்து 83 நாட்களாக 3 சதவீதத்திற்குக் கீழே 48 நாட்களாக 2 சதவீதத்திற்குக் குறைவாகவும் உள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1773637
சிறப்பு சேவைகள் மற்றும் கட்டுரைகள்
சென்னையைச் சேர்ந்த தபால் ஊழியருக்கு தபால் துறையின் மேகதூத் விருது
தபால் துறையில் சிறப்பாகச் செயல்படும் ஊழியர்களின் செயல்பாட்டை அங்கீகரிக்கும் வகையில் எட்டு பிரிவுகளில் இந்திய தபால்துறை மேகதூத் விருதுகளை வழங்குகிறது.
மேகதூத் விருது பெறுபவர்களுக்கு தங்க முலாம் பூசப்பட்ட வெள்ளிப் பதக்கம், சான்றிதழ் மற்றும் ரூ.21,000/- காசோலை ஆகியவை வழங்கப்படுகிறது. வழக்கமாக மேகதூத் விருது, தில்லியில் நடைபெறும் நிகழ்ச்சியில் வழங்கப்படும். இந்த ஆண்டு, கோவிட்-19 கட்டுப்பாடுகள் காரணமாக, மேகதூத் விருதுகள் வழங்கும் நிகழ்ச்சி காணொலிக் காட்சி மூலம் கடந்த 15ஆம் தேதி நடந்தது. மத்திய தகவல் தொடர்புத்துறை அமைச்சர் திரு. ரவி சங்கர் பிரசாத் இந்நிகழ்ச்சிக்கு தலைமை தாங்கினார்.
சென்னை மண்டல, தலைமை போஸ்ட் மாஸ்டர் அலுவலகத்தில் மண்டல மார்க்கெட்டிங் ஒருங்கிணைப்பாளராக பணியாற்றும் திரு. எம்.டி.சீனிவாசன் இந்த மேகதூத் விருதை பெறுவது தமிழ்நாடு மற்றும் சென்னை மண்டலத்துக்குப் பெருமை அளிக்கும் விஷயம். தபால் உதவியாளர்களுக்கான 3ஆம் பிரிவின் கீழ் இவர் இந்த விருதைப் பெற்றுள்ளார். தபால் துறையில் கடந்த 1984ஆம் ஆண்டு தனது பணியைத் தொடங்கிய எம்.டி.சீனிவாசன், தனது கடின உழைப்பு மூலம் கடந்த 2004ஆம் ஆண்டு தபால் உதவியாளர் ஆனார். கடந்த 2007ஆம் ஆண்டு முதல் இவர் மா்ரக்கெட்டிங் பிரிவில் பணியாற்றுகிறார். அனுப்பப்படும் தபால்களுக்கு, பிறகு கட்டணம் செலுத்தும் பிஎன்பிஎல் திட்டத்தின் கீழ், ஸ்பீட் போஸ்ட் அனுப்ப 2019-20ஆம் ஆண்டில் இவர் 120 வாடிக்கையாளர் கணக்குகளை ஏற்படுத்தினார். தமிழக அரசுத் துறைகளுடன் நல்ல தொடர்பை ஏற்படுத்தி தபால்துறைக்கு நல்ல வருவாய் ஏற்படுத்திக் கொடுத்தார். இதன் மூலம் சென்னை மாநகராட்சியிடம் இருந்து ரூ.60 இலட்சம், தமிழக அரசின் இதர துறைகளில் இருந்து ரூ.7.35 இலட்சம் தபால்துறைக்கு வருவாய் கிடைத்தது. இவரின் புதுமையான விற்பனை முறையால் கார்ப்பரேட் மை ஸ்டாம்ப் திட்டம் மூலம் இந்தாண்டு ரூ.24 இலட்சம் வருவாய் கிடைத்தது.
திரு எம்.டி.சீனிவாசன், மேகதூது விருதை, தமிழ்நாடு தபால் வட்டார தலைமை போஸ்ட் மாஸ்டர் திரு..செல்வக்குமாரிடம் இருந்து பெற்றார். சென்னை மண்டல தலைமை போஸ்ட் மாஸ்டர் திருமதி. சுமதி ரவிச்சந்திரன், தமிழ்நாடு வட்டாரத் தலைமை போஸ்ட் மாஸ்டர் திருமதி.ஜே.சாருகேஷி ஆகியோர் உடன் இருந்தனர்.
சென்னை மண்டலத் தலைமை அஞ்சல் துறைத் தலைவர் வெளியிட்ட செய்திக் குறிப்பில் இத்தகவல் தெரிவிக்கப்பட்டுள்ளது.
சுகாதாரம் மற்றும் குடும்ப நலத்துறை அமைச்சகம்
ஜூன் 4 முதல் ஹைதராபாத்தில் தொடங்கும் 3வது ஜி20 சுகாதார பணிக்குழு கூட்டத்திற்கு மத்திய சுகாதார அமைச்சகம் தயாராகிறது
ஜி20 இந்தியா தலைமைத்துவத்தின் ஒரு பகுதியாக 3வது சுகாதார பணிக்குழு கூட்டம் ஹைதராபாத்தில் நடைபெறுகிறது. இந்தக்கூட்டம் மூன்று முக்கிய முன்னுரிமைகளில் கவனம் செலுத்தும். ஹைதராபாத்தில் நாளை தொடங்கும் மூன்று நாள் நிகழ்வுக்கு முன்னதாக ஊடகங்களுக்கு தகவல் தெரிவிக்கும் போது சுகாதாரம் மற்றும் குடும்ப நல அமைச்சகத்தின் கூடுதல் செயலாளர் திரு. லவ் அகர்வால் இதனை தெரிவித்தார்.
ஒரு பூமி, ஒரு குடும்பம், ஒரு எதிர்காலம், வாசுதேவ குடும்பகம் என்ற கருப்பொருளுடன் இந்தியா ஜி20 தலைமைப் பொறுப்பை ஏற்றுள்ளது. இதற்கு முன்பு தலைமைப் பொறுப்பை வகித்த இந்தோனேசியாவும், அடுத்து பொறுப்பேற்கவுள்ள பிரேசிலும் வளரும் நாடுகளாக இருப்பதால், உலகளாவிய தெற்கின் கவலைகளை வெளிப்படுத்த இந்த ஜி20 தலைமைத்துவம் ஒரு தனித்துவமான வாய்ப்பை அளிக்கிறது என்று அவர் குறிப்பிட்டார்.
ஜி20 சுகாதார முன்னுரிமைகள் பற்றி விரிவாகக் கூறிய திரு லாவ் அகர்வால், இந்தியாவின் தலைமைத்துவம், சுகாதார அவசரநிலை தடுப்பு, தயார்நிலை மற்றும் பதில் நுண்ணுயிர் எதிர்ப்பு மற்றும் ஒரு சுகாதார கட்டமைப்பில் கவனம் செலுத்துதல், அணுகலை மையமாகக் கொண்டு மருந்துத் துறையில் ஒத்துழைப்பை வலுப்படுத்துதல் உள்ளிட்ட மூன்று முன்னுரிமைகளில் கவனம் செலுத்துகிறது என்றார். இந்த முன்னுரிமைகளுடன் இணைந்து, மருத்துவ மதிப்பு பயணம், ஆரோக்கியத்தில் காலநிலை மாற்றத்தின் தாக்கம், சுகாதார துறையில் பாரம்பரிய மருத்துவத்தின் பயன்பாடு மற்றும் பொருத்தம் போன்ற அம்சங்களில் கவனம் செலுத்தும் ஒவ்வொரு சுகாதார பணிக்குழு கூட்டத்திற்கும் இணை நிகழ்வுகள் மற்றும் பக்க நிகழ்வுகள் நடத்தப்படும். 3 வது சுகாதார பணிக்குழு கூட்டம், அதன் பக்க நிகழ்வில் ஆராய்ச்சி மற்றும் மேம்பாடு மற்றும் கண்டுபிடிப்புகளில் கவனம் செலுத்தும் என்று அவர் கூறினார்.
சுற்றுச்சூழல் மற்றும் வனத்துறை அமைச்சகம்
COP 27 இல் இந்திய அரங்கை மத்திய சுற்றுச்சூழல், வனம் மற்றும் பருவநிலை மாற்றத்துறை அமைச்சர் திரு பூபேந்தர் யாதவ் திறந்து வைத்தார்
எகிப்தில் உள்ள) ஷர்ம் எல்-ஷேக்கின் சிஓபி மாநாட்டின் 27 வது அமர்வில்  மத்திய சுற்றுச்சூழல், வனம் மற்றும் பருவநிலை மாற்றத்துறை அமைச்சர், திரு பூபேந்தர் யாதவ், இன்று இந்தியா அரங்கை திறந்து வைத்தார். இந்த மாநாடு  நவம்பர் 6 ந்தேதி முதல் 18 வரை நடைபெறவுள்ளது.
அனைத்து நாடுகளின் பிரதிநிதிகளை இந்தியா அரங்குக்கு வரவேற்ற திரு யாதவ், சிக்கலான பருவநிலை மாற்ற பிரச்சனைக்கு பிரதமர் திரு நரேந்திர மோடி எளிய தீர்வை வழங்கியுள்ளார் என்று கூறினார். பருவ நிலை நடவடிக்கை அடிமட்ட, தனிநபர் மட்டத்தில் இருந்து தொடங்குகிறது என்று இந்தியா நம்புவதாகவும், எனவே வாழ்க்கை - சூழலுக்கான வாழ்க்கை முறை என்ற கருப்பொருளுடன் இந்தியா அரங்கை வடிவமைத்ததாகவும் அவர் கூறினார். இந்தச் சந்தர்ப்பத்தில், நேர்மறையான பருவநிலை மாற்றத் தீர்வுகளை நோக்கிப் பணியாற்றிய இந்தியாவைச் சேர்ந்த சிஓபி இளம் அறிஞர்களை திரு யாதவ் பாராட்டினார். பல்வேறு ஆடியோ காட்சிகள், லோகோ, 3டி மாதிரிகள், அமைப்பு, அலங்காரம் மற்றும் பல நிகழ்வுகள் மூலம் லைஃப் செய்தியை அனுப்பும் வகையில் அரங்கு வடிவமைக்கப்பட்டுள்ளது.
"சிஓபியின் காலம் முழுவதும், இந்தியா அரங்கு , எளிய வாழ்க்கை முறை மற்றும் இயற்கையில் நிலையான தனிப்பட்ட நடைமுறைகள் அன்னை பூமியைப் பாதுகாக்க உதவும் என்பதை பிரதிநிதிகளுக்கு நினைவூட்டும் என்று நான் நம்புகிறேன்" என்று மத்திய சுற்றுச்சூழல் அமைச்சர் திரு யாதவ் கூறினார்.
“பருவநிலை நிதி தொடர்பான விவாதங்களில் கணிசமான முன்னேற்றத்தை இந்தியா எதிர்பார்க்கிறது. புதிய தொழில்நுட்பங்களை அறிமுகப்படுத்துவதையும், தொழில்நுட்ப பரிமாற்றங்களை எளிதாக்கும் புதிய ஒத்துழைப்புகளையும் எதிர்பார்க்கிறோம்,” என்று திரு. யாதவ் கூறினார்.
"மிஷன் லைஃப் இந்த பூமியின் பாதுகாப்பிற்காக மக்களின் அதிகாரங்களை இணைத்து, அதை சிறந்த முறையில் பயன்படுத்த அவர்களுக்கு கற்றுக்கொடுக்கிறது. மிஷன் லைஃப் பருவநிலை மாற்றத்திற்கு எதிரான போராட்டத்தை ஜனநாயகப் பூர்வமானதாக ஆக்குகிறது, அதில் ஒவ்வொருவரும் அவரவர் திறனுக்கு ஏற்ப பங்களிக்க முடியும். சிறிய முயற்சிகள் கூட பெரிய தாக்கத்தை ஏற்படுத்தும் என்று மிஷன் லைஃப் நம்புகிறது” என்று பிரதமர் திரு. நரேந்திர மோடி கூறியிருந்தார். .
பல நூற்றாண்டுகளாக, இந்திய நாகரிகங்கள் நிலையான வாழ்க்கை முறையை கடைப்பிடித்து வழிவகுத்துள்ளன என்பதே அரங்கின் வடிவமைப்பில் உள்ள வழிகாட்டும் சிந்தனையாகும். சுற்றுச்சூழலுக்கு உகந்த பழக்கவழக்கங்கள் இந்திய கலாச்சாரத்தில் குறியிடப்பட்டுள்ளன. இயற்கை சூழலுக்கு மரியாதை காட்டும் பல நடைமுறைகள் அன்றாட வாழ்வில் வேரூன்றியுள்ளன. காலநிலை மாற்றத்திற்கு எதிரான நமது போராட்டத்தில் அவை விலைமதிப்பற்றவை என்பதை நிரூபிக்க முடியும்.
ஆயிரம் ஆண்டுகளுக்கும் மேலாக தலைமுறை தலைமுறையாகக் கடத்தப்பட்ட நிலைத்தன்மை பற்றிய இந்த ஆழமான அறிவு, இந்தியப் பிரதமர் திரு நரேந்திர மோடியை உலகிற்கு வாழ்க்கை மந்திரத்தை வழங்க வழிவகுத்தது - இது கிரகத்தின் ஆரோக்கியம் மற்றும் நல்வாழ்வில் கணிசமான தாக்கத்தை ஏற்படுத்தும். உலகளாவிய காலநிலை நெருக்கடியைக் கையாள்வதில் லைஃப் இயக்கம் இந்தியாவின் பங்களிப்பாகும். லைஃப் இயக்கம், நவீன உலகில் நிலையான வாழ்க்கை முறையைப் பின்பற்றும் நபர்களை 'கோள் சார்பு மக்களாக' மாற்ற முயல்கிறது.
இங்கிலாந்தில் இருந்து சிஓபி தலைமைப் பதவியை எகிப்து ஏற்றுக்கொண்ட விழாவில் திரு பூபேந்தர் யாதவ் கலந்து கொண்டார்,
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
வீட்டுவசதி மற்றும் நகர்ப்புற விவகாரங்கள் துறை அமைச்சர் திரு ஹர்தீப் சிங் பூரி நவீன நகரங்களுக்கான இயக்கத்தை மக்கள் இயக்கமாக மாற்ற வேண்டும் என்று அழைப்பு விடுத்துள்ளார்; நவீன நகரங்களுக்கான இயக்கத்தில் 90 ஆயிரம் கோடி ரூபாய் மதிப்பிலான அரசு நிதியுதவி திட்டங்களில் கிட்டத்தட்ட 100% பணிகள் தொடங்கப்பட்டுள்ளதாக அவர் கூறினார்
“நவீன நகரங்கள், நவீன நகரமயமாக்கல்” குறித்த 3 நாள் மாநாடு சூரத்தில் இன்று பிரம்மாண்டமாகத் தொடங்கியது. நாட்டின் 75-வது விடுதலைப்பெருவிழாக் கொண்டாட்டத்தின் கீழ், மத்திய அரசின் வீட்டுவசதி மற்றும் நகர்ப்புற விவகாரத்துறை அமைச்சகம் , சூரத் ஸ்மார்ட் சிட்டி கார்ப்பரேஷன் டெவலப்மென்ட் லிமிடெட் உடன் இணைந்து இந்த நிகழ்ச்சிக்கு ஏற்பாடு செய்துள்ளது.
இந்நிகழ்ச்சியில் மத்திய வீட்டு வசதி மற்றும் நகர்ப்புற விவகாரங்கள் துறை அமைச்சர் ஹர்தீப் சிங் பூரி சிறப்பு விருந்தினராக கலந்து கொண்டார். குஜராத் மாநில முதலமைச்சர் திரு பூபேந்திரபாய் படேல் வீடியோ பதிவின் மூலம் கூட்டத்தில் உரையாற்றினார். மத்திய வீட்டுவசதி மற்றும் நகர்ப்புற விவகாரங்களுக்கான இணை அமைச்சர் திரு கவுசல் கிஷோர், மத்திய ரயில்வே இணை அமைச்சர் திருமதி தர்ஷனா ஜர்தோஷ், மாநில நகர்ப்புற வளர்ச்சி மற்றும் நகர்ப்புற வீட்டுவசதி அமைச்சர்,திரு வினோத் மொராடியா, ஆந்திரப் பிரதேச மாநில கல்வி அமைச்சர் டாக்டர் ஆதிமுலபு சுரேஷ் நாடாளுமன்ற உறுப்பினர் திரு சி.ஆர். பாட்டீல், மற்றும் சூரத் நகர மேயர் திருமதி. ஹேமலி கல்பேஷ்குமார் போகாவாலா ஆகியோர் தொடக்க அமர்வில் பங்கேற்றனர். மத்திய, மாநில அரசுகளின் அனைத்து முக்கிய நகர்ப்புற பங்குதாரர்களும், உயரதிகாரிகளும் இந்நிகழ்ச்சியில் கலந்து கொண்டனர்.
இந்தியாவின் நவீன நகரங்களுக்கான விருதுகள் போட்டியின்  2020-ம் ஆண்டுக்கான விருது வென்றவர்களுக்கு நடைபெற்ற பாராட்டு விழாவின் போது, விருதுகள் வழங்கும் விழா ஏற்பாடு செய்யப்பட்டது. முன்னதாக, 2021-ம் ஆண்டில் நடைபெற்ற மெய்நிகர் மாநாட்டின் மூலம் இந்த விருதுகள் அறிவிக்கப்பட்டன. இருப்பினும், கோவிட்-19 தொற்று பரவல் காரணமாக விருது வழங்கும் விழா ஒத்திவைக்கப்பட்டது. சிறந்த நகரத்திற்கான விருது சூரத் மற்றும் இந்தூருக்கும், சிறந்த மாநிலத்திற்கான விருது உத்தரப் பிரதேசத்துக்கும் வழங்கப்பட்டது. விருது பெற்றவர்களின் பட்டியல் இணைப்பு I, II இல் இணைக்கப்பட்டுள்ளது.
இந்த நிகழ்ச்சியில், 'எளிதாக வாழ்வது', 'நகராட்சி செயல்திறன் குறியீடு', 'தரவு முதிர்வு மற்றும் பருவநிலை, நவீன நகரங்களின் மதிப்பீட்டு கட்டமைப்பு உள்ளிட்ட பல்வேறு தகவல்கள் அடங்கிய நகர்ப்புற விளைவுகளின் கட்டமைப்பு -2022 வெளியிடப்பட்டது. அமைச்சகத்தின் ஒருங்கிணைந்த தரவு இணையதளத்தில் AMPLIFI, இந்திய நகரங்கள் பற்றிய மதிப்புமிக்க தரவுகளை வழங்கும். மேலும், நவீன நகரங்களுக்கான இயக்கம், பல்வேறு தகவல்களை உள்ளடக்கிய கூடிய விரிவான தகவல் பலகையையும் அறிமுகப்படுத்தியது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1817774
ரெயில்வே அமைச்சகம்
ரயில் நிலையங்களில் உலகத்தரம் வாய்ந்த வசதிகள்
அனைத்து ரயில் நிலையங்களிலும் பல்வேறு வசதிகளுடன் நவீனமயமாக்க ரயில்வே திட்டமிட்டுள்ளது. ரயில் நிலையங்களின் மேம்பாட்டுக்காக பல்வேறு திட்டங்கள் செயல்படுத்தப்பட்டு வருகின்றன.
தற்போது 1253 ரயில் நிலையங்கள் ஆதர்ஷ் நிலைய திட்டத்தின்கீழ், மேம்பாட்டுக்காக கண்டறியப்பட்டுள்ளன. இதில் 1213 ரயில் நிலையங்கள் மேம்படுத்தப்பட்டுள்ளன. எஞ்சிய 40 நிலையங்களை 2022-23 ஆம் நிதியாண்டில் மேம்படுத்த இலக்கு நிர்ணயிக்கப்பட்டுள்ளது.
அண்மையில் ரயில் நிலைய மேம்பாட்டுக்கான புதிய திட்டம் மேற்கொள்ளப்பட்டுள்ளது. மறு கட்டுமானம், முன்னேற்றம், ரயில் நிலைய கட்டிடங்களை மேம்படுத்துதல், நெரிசல் இல்லாத நுழைவு வாயில்கள் மற்றும் வெளியேறும் இடங்களை ரயில் நிலைய வளாகங்களில் அமைத்தல், பயணிகள் வருகை மற்றும் புறப்பாடு பிரிவுகளை தனித்தனியே ஏற்படுத்துதல், நெரிசல் இல்லாத போதுமான தளங்களை அமைத்தல், வாய்ப்பு இருக்கும் இடங்களில் நகரத்தின் இருபக்கங்களையும் ஒருங்கிணைத்தல், பயணிகளுக்கு ஏற்ற தகவல் பலகைகளை அமைத்தல், வாகனங்கள் நிறுத்தும் இடம், பயணிகளை ஏற்றி இறக்குவதற்கான வசதிகள், மாற்றுத் திறனாளிகளுக்கான அனைத்து வசதிகள் ஆகியவை இந்த திட்டத்தில் அடங்கும்.
புதுதில்லி ரயில் நிலையம், சத்ரபதி சிவாஜி மகராஜ் முனையம் ஆகியவை பொதுத் துறை மற்றும் தனியார் கூட்டு முயற்சியில் நவீன கட்டுமானம், இயக்கி மாற்றுதல் திட்டத்தின்கீழ் அமைக்கப்பட்டுள்ளன. ராணி கமலாபதி மற்றும் காந்திநகர் ரயில் நிலையங்கள் இத்திட்டத்தின்கீழ் உருவாக்கப்பட்டுள்ளன. பெங்களுரு சர் எம் விஸ்வேஸ்வரய்யா முனையம் தயாராகியுள்ளது.
கடந்த இரு நிதியாண்டுகளில் இந்திய ரயில்வே ஒதுக்கிய தொகை மற்றும் செலவிடப்பட்ட தொகையை காணலாம்.

|
|
நிதியாண்டு
|
|
ஒதுக்கீடு
|
|
செலவு
|
|
2020-21
|
|
2615.30
|
|
2582.92
|
|
2021-2022

|
|
2344.55
|
|
1566.32
|
|
2022-23
|
|
2700
|
|
-
மத்திய ரயில்வே அமைச்சர் திரு அஸ்வினி வைஷ்ணவ் மக்களவையில் எழுத்து மூலம் அளித்த பதிலில் இதனைத் தெரிவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
கொரோனாவால் அன்றாட உயிரிழப்புகள் : 8 மாதங்களுக்குப் பிறகு 131 ஆகக் குறைவு
- இந்தியாவில், கொரோனா நோய் தொற்றுக்காக மருத்துவமனையில் சிகிச்சை பெறுபவர்களின் எண்ணிக்கை 1.84 இலட்சமாகக்  குறைந்துள்ளது. இது மொத்த பாதிப்பில் வெறும் 1.73 சதவீதமாகும்.
• பெரும்பாலான பாதிப்புகள் இரண்டு மாநிலங்களில் மட்டுமே பதிவாகியுள்ளன. தற்போது சிகிச்சை பெற்று வருபவர்களில் 64.71 சதவீதத்தினர் கேரளா, மகாராஷ்டிராவை மட்டுமே சேர்ந்தவர்கள்.
• கேரளாவில் 39.7 சதவீதத்தினரும், மகாராஷ்டிராவில் 25 சதவீதத்தினரும் சிகிச்சை பெறுகின்றனர்.
• கடந்த 24 மணி நேரத்தில் தற்போதைய மொத்த பாதிப்பில் 226 குறைந்துள்ளது. கடந்த 24 மணி நேரத்தில் 13,203 புதிய பாதிப்புகள் ஏற்பட்டுள்ள நிலையில், 13,298 பேர் குணமடைந்து வீடு திரும்பியுள்ளனர்.
• கடந்த 24 மணிநேரத்தில் 131 உயிரிழப்புகள் நாட்டில் ஏற்பட்டுள்ளன. இது கடந்த எட்டு மாதங்களில் மிகவும் குறைவான எண்ணிக்கையாகும்.
• இந்தியாவில் இன்றுவரை மொத்தம் 19,23,37,117 பரிசோதனைகள் மேற்கொள்ளப்பட்டுள்ளன.
• இன்று  காலை 8 மணி வரை, தமிழகத்தில் 61,720 பேர் உட்பட, நாடு முழுவதும் சுமார் 16,15,504 பேருக்கு கொவிட் தடுப்பூசி போடப்பட்டுள்ளது.
• கடந்த 24 மணி நேரத்தில் 694 அமர்வுகளில் 33,303 பயனாளிகளுக்கு தடுப்பூசிகள் போடப்பட்டுள்ளன. இதுவரை 28,614 அமர்வுகள் நடத்தப்பட்டுள்ளன.
• 1.03 கோடி பேர்  இதுவரை குணமடைந்துள்ள நிலையில், குணமடைந்தவர்களின் எண்ணிக்கை 96.83 சதவீதமாக உயர்ந்துள்ளது.
• குணமடைந்தோருக்கும், சிகிச்சை பெறுவோருக்குமான இடைவெளி தொடர்ந்து அதிகரித்து, தற்போது 1,01,45,902 ஆக பதிவாகியுள்ளது.
• தொடர்ந்து கேரளாவில் அதிகபட்சமாக 5,173 பேரும், மகாராஷ்டிராவில் 1,743 பேரும், அதைத்தொடர்ந்து குஜராத்தில் 704 பேரும் ஒரே நாளில் புதிதாக குணமடைந்துள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1692065
(
நிதி அமைச்சகம்
'புதிய அரசு பங்கு 2025' விற்பனைக்கான ஏலம் , '6.19% அரசு பங்கு 2034' விற்பனைக்கான ஏலம் , மற்றும் '7.16% அரசு பங்கு 2050' விற்பனைக்கான ஏலம்  .
இந்திய அரசு பின்வரும் ஏல விற்பனையை  அறிவித்துள்ளது:  12,000 கோடி  அறிவிக்கப்பட்ட தொகைக்கான, விலை அடிப்படையிலான ஏலம் மூலமான விற்பனை ‘புதிய அரசு பங்குகள், 2025’.  11,000 கோடி  அறிவிக்கப்பட்ட தொகைக்கான, விலை அடிப்படையிலான ஏலம் மூலமான விற்பனை ‘6.19 சதவிகித அரசு பங்குகள், 2034’.  7,000 கோடி  அறிவிக்கப்பட்ட தொகைக்கான, விலை அடிப்படையிலான ஏலம் மூலமான விற்பனை ‘7.16 சதவிகித அரசு பங்குகள், 2050’. மேலே குறிப்பிடப்பட்டுள்ள ஒன்று அல்லது அதற்கு மேற்பட்ட கடன் பத்திரங்களுக்கு, கூடுதலாக வரும் 2000 கோடி அளவிற்கான சந்தா தொகையை அரசே வைத்துக்கொள்ள அரசு தேர்வு செய்யலாம். இந்த ஏலங்கள் இந்திய ரிசர்வ் வங்கியின், மும்பை கோட்டையிலுள்ள மும்பை அலுவலகத்தில் 22 ஜூன் 2020 அன்று  பன்முக விலை முறையைப் பயன்படுத்தி நடத்தப்படும். அரசு கடன் பத்திரங்களில் போட்டியற்ற ஏலம் எடுக்கும் வசதித் திட்டத்தின் படி, பங்கு விற்பனையின் மொத்த அறிவிக்கப்பட்ட தொகையில் 5 சதவீதம் தகுதியுள்ள தனியாருக்கும், அமைப்புகளுக்கும் ஒதுக்கப்படும்.
ஏல முடிவுகள் 12 ஜூன், 2020 வெள்ளிக்கிழமையன்று அறிவிக்கப்படும். வெற்றிகரமாக ஏலம் எடுத்தவர்கள் 15 ஜூன், 2020 திங்கள்கிழமையன்று பணம் செலுத்த வேண்டும்.
பிரதமர் அலுவலகம்
பிரதமர் திரு நரேந்திர மோடி மற்றும் மொரிஷியஸ் பிரதமர் திரு பிரவீந்த் குமார் ஜுக்நாத் ஆகியோர் இணைந்து திட்டங்களை தொடங்கி வைக்க உள்ளனர்
இந்திய உதவியுடன் கட்டப்பட்ட சமூக வீட்டு வசதி அலகுகளை பிரதமர் திரு நரேந்திர மோடி மற்றும் மொரிஷியஸ் பிரதமர் திரு பிரவீந்த் குமார் ஜுக்நாத் ஆகியோர் ஜனவரி 20, 2022 அன்று காணொலி மூலம் திறந்து வைக்க உள்ளனர். இந்தியாவின் வளர்ச்சி ஆதரவுடன் மொரிஷியஸில் நிறுவப்படும் குடிமை சேவை கல்லூரி மற்றும் 8 மெகாவாட் சூரியசக்தி ஒளிமின்னழுத்த பண்ணை திட்டங்களையும் இரு தலைவர்களும் தொடங்கி வைக்க உள்ளனர்.
மெட்ரோ எக்ஸ்பிரஸ் திட்டம் மற்றும் உள்கட்டமைப்பு திட்டங்களுக்கு இந்தியா மொரிஷியசுக்கு வழங்கும் 190 மில்லியன் அமெரிக்க டாலர் கடனுக்கான ஒப்பந்தம், சிறு வளர்ச்சித் திட்டங்களை செயல்படுத்துவதற்கான புரிந்துணர்வு ஒப்பந்தம் உள்ளிட்டவையும் பகிர்ந்து கொள்ளப்படும்.
பிரதமர் அலுவலகம்
ஜார்ஜ் பெர்னாண்டஸ் மறைவிற்கு பிரதமர் இரங்கல்
திரு. ஜார்ஜ் பெர்னாண்டஸ் மறைவிற்கு பிரதமர் திரு. நரேந்திர மோடி இரங்கல் தெரிவித்துள்ளார்.
பிரதமர் தனது இரங்கல் செய்தியில், “இந்தியாவின் தலை சிறந்த அரசியல் தலைமையின் பிரதிநிதியாக இருந்தவர் ஜார்ஜ் அவர்கள்.
வெளிப்படைத்தன்மை, துணிவு, நேரடியான அணுகுமுறை, தொலைநோக்குப் பார்வை ஆகியவற்றின் உருவமாக திகழ்ந்த அவர், நமது நாட்டுக்கு விலைமதிப்பற்ற பங்களித்துள்ளார். ஏழை மற்றும் ஒடுக்கப்பட்ட சமூகத்தினரின் உரிமைக்காக எழுப்பிய குரல்களில் இவரது குரல் மிகவும் வலிமையானது.
அவரது மறைவு துயரமளிக்கிறது.
திரு. ஜார்ஜ் பெர்னாண்டஸ் குறித்து நினைக்கும் போது, நியாயத்துக்காக போராடிய துணிச்சலான தொழிற் சங்கத் தலைவரும், தேர்தல் மேடைகளில் வல்லமை பொருந்திய எந்தவொரு அரசியல் தலைவரை பணிய வைக்கக் கூடிய தலைவரும், தொலைநோக்குப் பார்வை கொண்ட ரயில்வே அமைச்சரும் இந்தியாவை பாதுகாப்பான மற்றும் வலிமையான நாடாக உருவாக்கிய பாதுகாப்புத்துறை அமைச்சரும்தான் நினைவுக்கு வருவார்கள்.
பல ஆண்டு கால பொது வாழ்க்கையில் ஜார்ஜ் அவர்கள் தனது அரசியல் சித்தாந்தத்திலிருந்து ஒருபோதும் விலகிச் சென்றது கிடையாது. அவசர நிலை அறிவிக்கப்பட்டதை கடுமையாக எதிர்த்தவர். அவரது எளிமையும், பணிவும் குறிப்பிடத்தக்கது. இந்த துயரமான தருணத்தில் அவரது குடும்பம், நண்பர்கள் மற்றும் லட்சக்கணக்கான மக்களுக்கு எனது ஆழ்ந்த அனுதாபங்கள், அவரது ஆத்மா சாந்தியடையட்டும்”, என்று கூறியுள்ளார்.
சுகாதாரம் மற்றும் குடும்ப நலத்துறை அமைச்சகம்
17வது நாளாக, கொவிட் சிகிச்சை பெறுபவர்களின் எண்ணிக்கை 10 லட்சத்துக்கு கீழ் உள்ளது
நாட்டில் கொவிட் பரிசோதனை பல மடங்கு அதிகரித்துள்ளது. தற்போது நாள் ஒன்றுக்கு 15 லட்சத்துக்கும் மேற்பட்ட பரிசோதனைகள் செய்யப்படுகின்றன.
நாள் ஒன்றுக்கு, ஒரு மில்லியன் மக்கள் தொகைக்கு 140 கொவிட் பரிசோதனைகள் செய்யப்பட வேண்டும் என்ற உலக சுகாதார நிறுவனத்தின் அறிவுரையை நிறைவேற்றும் வகையில் இந்தியா குறிப்பிடத்தக்க வகையில் செயல்படுகிறது.
மற்றொரு சாதனையாக 35 மாநிலங்கள் / யூனியன் பிரதேசங்களில், பரிந்துரைக்கப்பட்ட அளவை விட கூடுதலாக பரிசோதனைகள் செய்யப்படுகின்றன. நாள் ஒன்றுக்கு, ஒரு மில்லியன் மக்கள் தொகைக்கான பரிசோதனையின் தேசிய சராசரி 865 ஆக உள்ளது.
நாட்டில் கடந்த 24 மணி நேரத்தில் சுமார் 12 லட்சம் பரிசோதனைகள் செய்யப்பட்டன. இதனால் மொத்த பரிசோதனை எண்ணிக்கை 8.34 கோடியாக அதிகரித்துள்ளது.
ஒரே நாளில் 83,011 பேர் குணமடைந்த நிலையில், 78,524 பேருக்கு புதிதாக தொற்று ஏற்பட்டுள்ளது. குணமடைந்தவர்களின் மொத்த எண்ணிக்கை 58,27,704-ஆக அதிகரித்துள்ளது. குணமடைந்தவர்களுக்கும், சிகிச்சை பெறுபவர்களுக்குமான இடைவெளி 49 லட்சத்தை  கடந்துவிட்டது.
கொவிட் சிகிச்சை பெறுபவர்களின் எண்ணிக்கை கடந்த 17 நாட்களாக 10 லட்சத்துக்கும் கீழ் உள்ளது. நாட்டில் தற்போது 9,02,425 பேர் சிகிச்சை பெற்று வருகின்றனர்.
குணமடைவோர் எண்ணிக்கை அதிகரித்து வருவதால், குணமடைந்தோர் வீதம் 85.25%-மாக உள்ளது.
கடந்த 24 மணி நேரத்தில் 78,524 பேருக்கு புதிதாக தொற்று ஏற்பட்டுள்ளது, 971 பேர் உயிரிழந்துள்ளனர்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1662616